
Z A P I S N I K

26. sjednice Vijeća Mjesnog odbora „Bruno Bušić“, održane 24.5.2023. g. s početkom u 19:00 sati u prostorijama Mjesnog odbora „Bruno Bušić“,


[bookmark: _Hlk105056764]NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Iva Ramljak
5. Marinko Blažević
6. Mirjana Grubišić

ODSUTNI ČLANOVI VIJEĆA:

1. Borna Smrk


Predsjedava Sandra Tomljenović, predsjednica Vijeća.
Predsjednica konstatira da je nazočno 6 od ukupno 7 članova Vijeća, te otvara 26. sjednicu Vijeća Mjesnog odbora.
Predsjednica predlaže usvajanje zapisnika 25. sjednice koji su članovi Vijeća dobili e-poštom.
Vijeće prihvaća tekst Zapisnika 25. sjednice održane 21.4.2023. godine jednoglasno bez nadopuna i ispravaka.

Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći






D N E V N I   R E D

1. Korištenje prostora MS “Bruno Bušić”
2. Aktualna komunalna problematika 
3. Izvješća, pitanja i prijedlozi








Ad1. Korištenje prostora MS “Bruno Bušić”

Vijeće jednoglasno donosi


Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenje prostora Goranu Klipi u terminu:

· 27. 5. 2023. od 14 do 20 sati.



Ad 2. Aktualna komunalna problematika

Zaprimljen je zahtjev suvlasnika stanara D.R. na adresi Borongajska cesta 50 o problemu odlaganja komunalnog, biootpada i plastike koji se nalazi na uređenoj površini za zelene otoke.
Predsjednica otvara raspravu u kojoj sudjeluju svi članovi vijeća.
Vijeće, jednoglasno donosi 

Zaključak 
o rješavanju aktualne komunalne problematike

Vijeće Mjesnog odbora „Bruno Bušić“ nije u mogućnosti udovoljiti zahtjevu stranke da se nasuprot višestambene zgrade na adresi Borongajska 50 uklone spremnici za otpad te se stranka upućuje da se za ovu problematiku obrati direktno Podružnici Čistoća za daljnje dogovore i ishođenje rješenja.


OBRAZLOŽENJE
Predmetna lokacija nije zeleni otok obzirom da se na njoj nalaze kontejneri za plastiku i komunalni otpad te kante za biootpad, a ne zvona. Svi kontejneri i kante vezani su za korisničko mjesto i pripadaju određenom ulazu te njihovo izmještanje nije u nadležnosti Mjesnog odbora. Premještanje mora biti usuglašeno sa suvlasnicima stanova na predmetnoj adresi zbog čega Vijeće upućuje da se za ovu problematiku stranke obrate direktno Čistoći za daljnje dogovore i ishođenje rješenja.





[bookmark: _GoBack]Ad 3.   Izvješća, pitanja i prijedlozi

· 12.5.2023. V.B. uputila je upit vezano uz uređenje Ulice Milana Pavelića. Stranci je Gradski ured je 22.5.2023. odgovorio stranci ja je uređenje ulice u planu komunalnih aktivnosti za 2023.
· Gradski ured je uputio predmet na Redarstvo vezano uz upit D.V. koji je 27. 10. 2022. obavijestio redarstvo o problemu podesta (stepenice) kod garaže u Gjalskom 44 .
· 28.4.2023. zaprimljen je odgovor Gradskog ureda za graditeljstvo vezano uz upite MO po pitanju prometne studije i Zaključaka vezana uz prometna pitanja
· 10.5.2023. predsjednica je ponovno uputila upit i požurnicu vezano uz postavljanje uspornika u Ulici K. Š. Gjalski kod škole i vrtića
· 2.5.2023. stranka je obavijestila MO o razbacanom smeću u pothodniku. Čistoća je po obavljenom čišćenju obavijestila MO.
· 12.5.2023. predsjednica je obavijestila Gradski ured i Redarstvo o šahtu za vodu kojem nedostaje poklopac. Predmetni šaht nalazi se na u Šimunovićevoj kod dječjeg parka.
· 8.5.2023. predsjednica je uputila upit vezano za spuštanje rubnjaka u Ulici Milana Pavelića obzirom da je MO dobio obavijest o izdavanju Rješenja kojim se daje suglasnost za spuštanje rubnjaka stranci o vlastitom trošku.
Isti dana je došao odgovor od xxx u kojem se navodi da je građanin dužan sukladno rješenju o svoj trošku spustiti rubnjak. 
Utvrđeno je da ukoliko se ne uređuje nogostup da građani moraju samostalno spuštati rubnjake. Grad Zagreb o svom trošku spušta rubnjaka kada uređuje nogostup.
· 8.5. 2023. ponovno je upućen zahtjev za zamjenu jarbola kod MO
· 8.5.2023. zatražen je popravak stepenica na malom toboganu i popravak istrošenih i potrganih antistresnih kocki u dječjem parku u Gjalskom. Do sjednice promijenjena je stepenica.
· 8.5.2023. predsjednica je uputila upit vezano uz izradu projekta za uređenje parkinga u Gjalskom. Odgovoreno je da je Grad u fazi prikupljanja projektnih zadataka kako bi proveli objedinjeni postupak nabave.
· MO zaprimio je obavijest od Gradskog ureda da je došla prometna studija s Rješenjem od 13. travanja 2023. kojim se određuje uspostava nove regulacije prometa na području MO Bruno Bušić
· 24.5.2023. MO je od GU zaprimio dopis od Odsjeka za zelene površine (11.5.2023.) u kojem se MO obavještava da je bio očevid na adresi Borongaj aerodrom 5 vezano uz sječu bora te da nije bor pronađen. Vijeće je bilo donijelo zaključak o uklanjanju bora na adresi Jakšićeva 25 i mailom podnijelo zahtjev Odsjeku za zelene površine 9.5.2023. Razvidno je da je došlo do šuma u komunikaciji i zamjene lokacije.
· 24.5.2023. GU uputio je obavijest da se PKA treba donijeti u do sjednice u 6 mj. kao bi se što prije dobili troškovnici.
· 23.5.2023. zaprimljena je informacija od Gradskog ureda za mjesnu samoupravu, civilnu zaštitu i sigurnost da za održavanje sportskih igrališta je potrebno predvidjeti sredstva u Planu komunalnih aktivnosti.
· Član Vijeća Marinko Blažević iznio je sljedeće probleme na području MO
· Šahtovi za slivne vode – šahtovi se ne održavaju odnosno nečiste i ne prazne što je dovelo kod velikih kiša da se voda zadržava do vrha šahtova li na ulici jer šaht ne može primiti vodu. Zbog navedenog je došlo do intervencije 28.4.2023. zbog prijava građana kod Jakšićeve 22, prilikom koje je došlo do pražnjenja šahtova slovnih voda i kanalizacije. 
· Vidljiva su oštećenja na trafostanici kod Jakšićeve 14
· Veliki broj prometnih znakova na području MO je iskrivljeno 
· Neki hidranti su zatrpani smećem
· Osušena stabla koja je potrebno ukloniti ili odrezati suhe dijelove
· Živica koja se ne obrezuje dovoljno i izlazi na ulicu na adresi Dinka Šimunovićeva 29

Sve što je izvijestio Marinko Blažević bit će proslijeđeno na nadležno postupanje.
	

Pitanja i prijedloga nema i ovime je iscrpljen dnevni red. Predsjednica u 20:10 zatvara 26.
sjednicu VMO

Zapisnik sastavila
Sandra Tomljenović

KLASA: 024-08/23-003/924
URBROJ: 251-13-11-11//002-23-3
Zagreb, 24. svibnja 2023.





Predsjednica
Vijeća Mjesnog odbora „Bruno Bušić“

Sandra Tomljenović, mag. biol.

